Daphne du Maurier

Daphne du Maurier (født 13. mai 1907 i London, død 19. april 1989 i Par i Cornwall) var en britisk forfatter, kjent for den gotiske romanen Rebecca fra 1938. Hun huskes for uttalelsen «forfattere skal leses, men hverken sees eller høres».

Liv og virke

Bakgrunn 
Som datter av skuespilleren Gerald du Maurier og hans hustru Muriel Beaumont, og som barnebarn av forfatteren George du Maurier, vokste hun opp i gode og trygge kår med sine søstre i London og Paris, der hun fikk privat skoleundervisning. Hun var finansielt uavhengig, og viet seg til reiser og seiling – og skrev ved siden av sine første noveller. I en alder av nitten år bestemte hun seg etter en ferie i Cornwall til å slå seg ned der. Hennes forfatterskap handlet for det meste om hendelser ved den engelske kyst.

Karriere og privatliv 
Flere av hennes romaner ble filmatisert, blant annet Alfred Hitchcocks Rebecca som vant Oscar i 1940. Bøkene hennes ble oversatt også til norsk og gikk i store opplag. Arne Skouen mente at Uten hensyn (1955) var antisemittisk. De fleste fortellingene handler om romantikk og spenning, og utspilles gjerne i Cornwall der hun bodde ved byen Fowey.

I 1969 ble hun opphøyd til dame og kunne tituleres lady Browning. Hun var datter av skuespilleren Gerald du Maurier og hennes mor var skuespilleren Muriel Beaumont. Daphne du Mauriers bestefar, George du Maurier, var også forfatter og renommert illustratør i bladet Punch. Blant hennes søskenbarn fantes brødrene George, Jack, Peter, Michael og Nicholas Llewelyn Davies som var rollemodeller for fortellingen om «Peter Pan» av J.M. Barrie. Hennes eldre søster Angela ble også forfatter og hennes yngre søster Jeanne ble kunstmaler.

Hun giftet seg med major (senere generalløytnant) Frederick «Boy» Browning i 1932, og med ham født hun tre barn:
 Tessa (født 1933), gift med major Peter de Zulueta, som hun senere skilte seg fra og deretter giftet seg med David Montgomery, 2. vicomte Montgomery av Alamein i 1970.
 Flavia (født 1937), gift med kaptein Alastair Tower, som hun senere skilt seg fra og giftet seg med general Peter Leng.
 Christian (født 1940) ble fotograf og filmmaker. Han giftet seg med Olive White som var «Miss Ireland» i 1962.
Biografer har merket seg at ekteskapet tidvis var kjølig og at du Maurier kunne være tilbaketrukket og fjern for sine barn, særlige pikene, når hun var i sin skriveprosess. Hennes ektemann døde i 1965 og kort tid etter flyttet hun til Kilmarth, i nærheten av Par i Cornwall, som ble settingen for hennes roman Huset ved stranden (engelsk utgave i 1969).

Du Maurier elsket hunder og innførte rasen shih tzu til Storbritannia i 1930.

Bibliografi 

 The Loving Spirit (1931). Norsk oversettelse Janet Coombe ved Grethe Lodding (Nasjonalforlaget, 1953). Ny norsk oversettelse Lengslenes hav (Fredhøis Forlag).
 I'll Never Be Young Again (1932).  Norsk oversettelse Aldri ung igjen ved Øystein Kristiansen 1977 (Fredhøis)
 The Progress of Julius (1933) (senere utgitt som Julius). Norsk oversettelse Uten hensyn ved Finn Halse (Nasjonalforlaget, 1954).
 Gerald (1934) handler om forfatterens far.
 Jamaica Inn (1936). Norsk oversettelse Jamaicakroen ved Liv Malling (Cappelen, 1938; Fredhøis 1980). Filmatisert av Alfred Hitchcock i 1939 med Charles Laughton og Maureen O'Hara.
 The du Mauriers (1937) handler om Daphne de Mauriers slekt. 
 Rebecca (1938). Norsk oversettelse Rebecca ved Helen Stibolt (Gyldendal, 1939).  Romanen ble filmatisert av Alfred Hitchcock i 1940 med Laurence Olivier og Joan Fontaine. BBC laget fire episoder for fjernsyn, vist på NRK i 1980. Hun laget en TV-serie av Jay O'Brien i 1997 med Emilia Fox (Carlton).
 Happy Christmas (1940), novelle.
 Come Wind, Come Weather (1940), novellesamling.
 Frenchman's Creek (1941). Norsk oversettelse Kaperen fra Bretagne ved Dorothea Schrøder (Gyldendal, 1949).  Ny norsk oversettelse Stormfulle dager ved Per Glad (Fredhøis forlag, 1990). Filmatisert i 1944 som Piraten fra Franskebukta med blant andre Joan Fontaine
 Hungry Hill (1943). Norsk oversettelse Fedrenes syndes ved Drude Magnus (Fredhøis, 1991)
 The Years Between (1945), skuespill.
 The King's General (1946). Norsk oversettelse Kongens general ved Liv Malling (Gyldendal, 1947; Fredhøi, 1991)
 September Tide (1948), skuespill.
 The Parasites (1949). Norsk oversettelse Parasittene ved Sigrid Munthe Mossige (Gyldendal, 1950)
 The Young George du Maurier (1951) handler om hennes bestefar.
 My Cousin Rachel (1951). Norsk oversettelse Min kusine Rachel ved Sigrid Munthe Mossige (Gyldendal, 1959). Filmatisert 1959 med Richard Burton og Olivia de Havilland
 The Apple Tree (1952). Noveller, også kjent som  Kiss Me Again, Stranger eller The Birds and other stories (1963). Filmen  Fuglene av Alfred Hitchcock fra 1963, er basert på novellen The Birds.
 Mary Anne (1954).  Om tipp-oldemora. Norsk oversettelse Mary Anne ved Peter Magnus (Gyldendal, 1954)
 The Scapegoat (1957). Norsk oversettelse Syndebukken av Magli Elster (Fredhøi, 1991). Filmatisert 1959 med Alec Guinness og Bette Davis
 Early Stories (1959). Novellesamling fra 1927–30.
 The Breaking Point (1959), novellesamling, også kjent som The Blue Lenses
 The Infernal World of Branwell Brontë (1960), om broren til Emily Brontë
 Castle Dor (1961). Du Maurier gjorde ferdig Arthur Quiller-Couchs nesten ferdige roman om Tristan og Isolde
 The Glass-Blowers (1963). Norsk oversettelse Glassblåserne ved Finn Aasen (Gyldendal, 1964)
 The Flight of the Falcon (1965). Norsk oversettelse Falkens flukt ved Margaret Herberg (Gyldendal, 1965)
 Vanishing Cornwall (1967), om hjemstedet.
 The House on the Strand (1969). Norsk oversettelse Huset ved stranden ved Margaret Herberg (Gyldendal, 1970)
 Not After Midnight (1971). Fem noveller. Også kjent som Don't Look Now. Norsk oversettelse Ikke snu deg ved Kjell Risvik (Gyldendal, 1975). Gyseren Don't Look Now filmatisert 1973 med Donald Sutherland og Julie Christie
 Rule Britannia (1972). Norsk oversettelse Vi gir oss aldri ved Vera Debes (1979; Fredhøis 1989)
 The Rendezvous and Other Stories (1980), novellesamling.
 Golden Lads (1975)
 The Winding Stairs, Francis Bacon, his rise and fall (1976)
 Growing Pains -— the Shaping of a Writer (1977).  Selvbiografi. Også utgitt som Myself When Young -— the Shaping of a Writer
 Enchanted Cornwall (1989), om hjemstedet.

Utmerkelser 

 Grand Masters Award 1978 kåret av Mystery Writers of America for langvarig produksjon av god krim.
 The Anthony Awards 2000, Rebecca kåret til århundrets beste roman av Mystery Writers of America.

Litteratur 
 Aspenes, Anne Mari (2008): Kvinner og dokumentasjon. Rebecca - en dokumentasjonsvitenskapelig analyse av betydningen kjønn. Mastergradsavhandling, Universitetet i Tromsø, versjon online.
 Daphne (BBC, 2007). Helaftens film om Du Maurier mellom 1945-52.
 Foster, Margaret (1993): Daphne du Maurier, London. Biografi.
 Kelly, Richard (1987): Daphne du Maurier. Boston: Twayne. ISBN 0-8057-6931-5.

Referanser

Eksterne lenker 
 
 
 
 
  Daphne du Maurier Festival of Arts & Literature, offisielt nettsted for festivalen
  Omtaler av du Mauriers bøker
  Intervju fra 1971 hos BBC

Engelske forfattere
Engelskspråklige forfattere
Personer fra London